**IVAN VYRYPAEV**

**MAHAMAYA ELECTRONIC DEVICES**

**(Versiune pentru 4 interpreți)**

**Traducere Elvira Rîmbu**

***God Shiva is Immanent Love and Transcendent Reality.***

**SCENA 1**

VOCEA. Bună ziua. Vizionați și ascultați: «Mahamaya Electronic Devices».

 1- Îți place când ceva e ”interzis”?

 2- Nu.

 1- Dar sunt foarte multe ”interzise”.

 2- Asta nu-mi place .

 1- Ce ”interziceri” ai anula?

 2-  Le-aș anula pe toate în afară de trei.

 1- Numește-le pe cele trei.

 2-  Orice fel de violență ar trebui interzisă.

 1- Și cine s-o interzică?

 2-  Statul.

 4- Dar sunt și state violente.

 2- Atunci ar trebui interzise și aceste state.

 4- De către cine?

 2-  De către alte state.

 3- Dacă un stat va dori să interzică alt stat, asta va provoca război.

 2-Războiul e violență. Iar violența trebuie interzisă.

 1- De către cine?

 3 -Nu știu.

 1- Bine. Ce ar mai trebui interzis?

 2- Naționalismul.

 1- Ce-i asta?

 2- Umilirea omului pe baza naționalității lui.

 1- Evreii și palestenienii sunt egali?

 2- Da.

 1- Sârbii și albanezii sunt egali?

 2- Da.

 1- Azerii și armenii sunt egali?

 2- Da.

 1- Ucrainenii și rușii sunt egali?

**SCENA 2**

VOCEA. Vizionați și ascultați: «Mahamaya Electronic Devices».

1-  Animalele și oamenii sunt egali?

2- Nu se știe.

3- Cine nu știe?

2- Animalele nu știu.

3- Dar oamenii știu?

2-  Știu, dar nu toți.

4- De ce e voie să omori o vacă, dar nu și un om?

1-  Pentru că ea nu gândește.

3- Dar omul cu creierul afectat? Nici el nu gândește. El poate fi ucis?

2 - Nu.

3 - De ce?

1 - Pentru că e om.

4 - Reiese că pe un om n-ai voie să-l omori, dar pe o vacă da?

1- Da.

4 - De ce?

1 - Pentru că vaca pentru asta a fost creată.

2- Pentru ce a fost creată?

1 – Ca s-o mănânce omul.

4 – Pentru asta a fost creată vaca?

1 – Da.

3 - Nu.

1 - Da.

3 – Și porcul?

1 – Și porcul tot pentru asta.

4 – Dar peștele?

1 - Da.

3 - Nu.

2- Ești împotriva avortului?

1- Da.

3 - Nu.

2 – De ce?

3 – Femeia trebuie să aibă dreptul să aleagă.

4 – Și în cazul în care a fost violată?

1- Da.

4 – Și dacă îi este amenințată viața?

1- Da.

2- Dar dacă ea pur și simplu s-a răzgândit?

1- S-a răzgândit în privința copilului?

2- Da. S-a răzgândit, pur și simplu.

3- Sau a rămas însărcinată întâmplător.

4- E alegerea ei.

1- Alegerea femeii?

3- Da.

2- Avortul înseamnă omorârea unui om nenăscut ?

4- Nu.

3- Nu e omor.

1- Întreruperea artificială a unei vieți nu e omor?

3 - Nu.

1- Omorul e întreruperea artificială, forțată a vieții.

2- A lua viața unei ființe vii fără consimțământul ei – este omor.

4- Fătul nu este încă om.

3 - Avortul nu este crimă, deoarece embrionul nu are deocamdată caracteristicile unui om.

4- Fătul nu este încă om.

1- Și când un om devine om?

2- Când începe să gândească.

4- Deci totul depinde de gânduri?

2- Totul depinde de un conglomerat de mai mulți factori.

1- Omul ce este?

2- E un conglomerat de mai mulți factori.

3- Enumeră-i.

2- Gândurile. Corpul. Nervii. Energia. Genele. Condițiile în care a crescut.

4- Corpul astral subtil.

3- Corpul astral nu este științific.

4 - De asemenea, bacteriile, milioanele de microorganisme, care sălășluiesc în om.

2 - Și karma.

3- Karma nu este științifică.

4- Karma înseamnă acțiune, este științific.

1- Ce altceva?

2- Omul este capabil să compare și să evalueze. Este capabil să se cunoască pe sine.

1- Și copilul?

3- Se cunoaște pe sine.

2- Se cunoaște pe sine?

3- Se cunoaște pe sine cât de bine poate. La nivelul corpului si al instinctelor.

4- La fel ca un animal?

3- Animalul nu se cunoaște pe sine.

1- Deci poate fi ucis?

4- Copilul nu se cunoaște pe sine.

3- Deci poate fi ucis?

2- Nu.

4- Și embrionul?

3- Nu se cunoaște pe sine.

2- Ba da.

3- Ba nu.

4- Din a câta zi de viață, o persoană poate fi ucisă și din a câta zi nu mai e posibil?

3- Embrionul nu este om.

4- Din a câta lună un embrion devine om?

1- De la 22 de săptămâni.

2- De la început.

3- De la începutul a ce?

2- De la începutul începuturilor.

**SCENA 3**

 VOCEA. Vizionați și ascultați: «Mahamaya Electronic Devices».

1 - Bine. Care ar fi al treilea lucru care ar trebui ”interzis”?

2- Drogurile ar trebui interzise.

1- Toate?

2- Da.

4- Ce sunt drogurile?

2- Au o definiție precisă.

4- Spune-o.

2- Substanțele care creează dependență și necesită mărirea dozei.

1- Cofeina?

4- Nu necesită mărirea dozei.

3- Ba necesită.

4- Ba nu.

2- Cofeina creează dependență.

4- Da.

1- Deci, cafeaua ar trebui interzisă?

2- Da.

4- Nu.

3- Asta ar trebui să decidă medicii: dacă ei consideră cafeua un drog, atunci ar trebui interzisă.

1- Marijuana?

2- Nu creează dependență.

4- Creează.

2- Nu creează.

4- Creează.

2- Fizică, nu creează.

4- Creează psihică, care apoi trece în fizică.

3- Asta să decidă doctorii.

2- În unele țări doctorii au decis că se poate.

3- Nu doctorii au decis .

1- Dar cine?

3- Businessul.

4- Politica.

1- Banii din vânzările canabisului?

3- Banii din vânzările canabisului și deținerea controlului asupra vânzărilor de droguri.

1- Dar de ce sunt interzise ciupercile psihedelice?

4- Pentru că-s droguri.

1- Ciupercile nu creează dependență și nu necesită mărirea dozei.

3- Înseamnă că nu sunt droguri.

4- Dar ele-s interzise.

1- De ce?

2- Mai există o a treia cauză.

4- Care?

2- Schimbarea conștiinței.

3- Ce e conștiința?

2- Conștiința este percepția pe care o are omul despre propria ființă și despre lumea sa înconjurătoare .

4- Conștiința e realitatea.

3- Ciupercile, LSD-ul, Ayahuasca și alte substanțe care induc transa, îți schimbă realitatea.

1- De ce este asta interzis?

4- Pentru că într-o stare de conștiință alterată, omul comite acțiuni inadecvate.

3- Majoritatea oamenilor nu folosesc aceste substanțe, dar fac lucruri groaznice și inadecvate.

1- Saddam Hussein și Putin nu au mâncat ciuperci și nu au băut Ayahuasca.

2- Adolf Hitler și Joseph Goebbels nu au folosit LSD.

4- Atunci de ce este interzis?

1- Este interzisă schimbarea conștiinței.

2- De ce?

3- Ca să nu aflăm nimic.

1- Să nu aflăm nimic despre ce?

3- Despre faptul că nu existăm.

**SCENA 4**

VOCEA. Vizionați și ascultați: «Mahamaya Electronic Devices».

4- Violența, Naționalismul și Drogurile - doar trei interdicții și atât?

2- Da.

1- Dar sexul cu minori?

2- Ține de violență. Și ar trebui interzis.

1- Și dacă fata are șaptesprezece ani și ea își dorește asta, atunci și asta este violență?

3- Nu ai voie să faci sex cu o minoră.

4- Dar dacă ea vrea?

3 – Ea încă nu poate decide singură.

4- Dar are aproape 18 ani.

3- Nu poate încă.

2- Și când va putea?

3- Când va avea optsprezece ani.

1- Ei bine, și dacă mai rămâne doar o lună până la vârsta de 18 ani?

3- Trebuie să mai aștepte o lună.

4- Și dacă au mai rămas trei zile?

3 - Trebuie să aștepte.

1- În unele țări, căsătoriile sunt permise de la treisprezece ani.

4- Dar nu în cultura occidentală.

2- Prin ce diferă o cultură de alta?

3- Prin viziunea asupra lumii.

4- Sistemul de valori.

1. Dezvoltarea evolutivă.
2. Poziția geografică.
3. Sistemul politic.

1-Prin tot.

2- Prin ce este diferită o femeie născută în Iran de o una născută în California?

4- Prin karma sa.

3- Asta nu este științific.

1. Definirea unei persoane în funcție de naționalitate sau rasă este inacceptabilă.
2. Da.

4- Definirea unei persoane în paradigma religioasă tradițională nu mai este acceptabilă.

3- Care este această paradigmă?

1. Care este această definiție?
2. În marea majoritate a culturilor, popoarelor și țărilor, oameni normali și sănătoși sunt considerați a fi heterosexualii care cred în Dumnezeu și care urmează tradițiile strămoșilor lor, bărbați și femei.

3-Dar de fapt?

4- Dar de fapt, omul este Conștiința Cosmică Universală, care se manifestâ în miliarde de forme și diferite combinații ale acestor forme.

3- Știința spune de mult că diviziunile de gen și de rasă sunt un produs al culturii.

2- Da.

1- Știința nu desființează diviziunea de gen, naționalitate și rasă.

3- Dar omul nu este definit de aceste concepte.

1- Știința este doar una dintre cele trei moduri de a cunoaște omul.

2- Care sunt celelalte două?

1- Intuiția și contemplarea.

4- Dacă EU nu am gen, rasă sau naționalitate, atunci cine sunt eu?

2- Eu sunt acțiune.

3- Eu sunt un sistem.

1- Eu sunt o structură.

2- Eu sunt energie.

4- Eu sunt model.

1- Eu sunt cosmosul.

3- Eu sunt viață.

1. Ce e viața?

3- Viața este atunci când tu ești viu.

1- Când a apărut viața?

4- Viața nu apare și nu dispare, viața este mereu , tot ceea ce este este viață.

2- Înainte de Big Bang, universul nu exista, ceea ce înseamnă că nu exista viață.

3- Asta este o gândire greșită .

2- Și unde-i greșeala?

3- Să crezi că Universul a dat naștere vieții este greșit.

1-Dar de fapt?

3- De fapt, Viața a dat naștere Universului.

4- Nu.

2-Da.

3- Viața a dat naștere Universului și viața este izvorul a tot și a toate.

2- Ce este viața?

4- Este Izvorul tuturor.

2- Asta nu este științific.

 1- Asta este Cunoașterea.

2- Cunoașterea cui?

4- Cunoașterea despre viață.

2- Ce este viața?

 3- Viața este ceea ce este de la început și este pentru totdeauna. Viața este potențialul tuturor viețuitoarelor.

1- Asta nu este științific.

4- Asta-i Cunoașterea.

2- Înainte de Big Bang nu exista nici formă, nici spațiu, nici materie, nici energie. Deci nu exista viață.

1- Ce este viața?

4- Viața este potențialul a tot ceea ce este și chiar a ceea ce nu este. Viața este potențialul chiar și a ceea ce s-ar putea să nu existe deloc.

2- Și moartea?

4- Este o parte a vieții.

1- În ce constă sensul vieții?

2- În realizarea potențialului tău.

3- În conștientizarea faptului că faci parte din această viață.

2- În găsirea armoniei.

3- În cunoașterea de sine.

4- În evoluție.

2- În îndeplinirea scopului tău.

4- Sensul vieții este însăși viața.

1- Nu există niciun sens în viață.

2- În unirea cu Dumnezeu.

3- Ce e Dumnezeu?

2- Despre asta este imposibil să discutăm.

1- De ce?

4- Pentru că este o trăire foarte personală și nu se transmite altora prin cuvinte.

1- Înseamnă că toate religiile sunt lipsite de sens?

3- Religia este o formă primitivă de transmitere a Cunoașterii despre Adevărul Universal și este demult depășită.

4- Ce este Adevărul Universal?

2- O realitate absolută.

3- Religia este o formă primitivă și demult depășită de transmitere a Cunoașterii despre realitatea Absolută.

1- Religia este un ritual de transfer de energie.

2- Religia este o metodă de conectare a energiei omului cu energia cosmosului.

4- Religia e o metodă, nu un scop.

3- Dar pentru majoritatea credincioșilor de pe planetă, religia este un scop.

4- Religia e o metodă.

1- Religia este metoda de conectare a interiorului cu exteriorul.

3- Dar pentru majoritatea credincioșilor de pe planetă religia lor este singura metodă corectă, iar orice metodă corectă devine automat un scop. Acolo unde există o singură opinie, acea opinie se transformă automat dintr-o metodă într-un scop.

4- De aici și fanatismul.

1- Asta e cauza tuturor războaielor.

2- Care este cauza războaielor?

1- Metoda se confundă cu scopul ,iar ei se duc să lupte pentru metoda lor, crezând greșit că acesta-i scopul.

3- Și care este scopul?

4- Scopul este viața.

2- Ce e metoda?

1- Metoda este un instrument în atingerea scopului.

2- Religia este o metodă?

1- Da.

2- Dar de foarte multe ori religia înlocuiește scopul.

4- Adevărul e numai în creștinism?

2- Da.

3- Adevărul e numai în Islam?

1- Da.

4- Adevărul e numai în Budism?

3- Da.

1- Religia este o metodă care înlocuiește scopul.

3- De aceea religia este o metodă învechită.

2- Și ciupercile?

1- Și LSD-ul?

4- Și yoga?

3- Yoga se traduce prin conexiune.

1- Energia individuală din interiorul unei persoane se conectează cu energia externă a Universului și se câștigă armonie.

2- Aceasta este yoga.

4- Yoga nu este o religie.

1- Da, yoga nu este o religie.

3- Yoga este conexiune.

4- Atunci pentru ce e religia?

1- Religia este o metodă care ți se poate potrivi ție personal.

4- Dar nu mie.

2- Și cert că nu mie.

1- Cu siguranță nici mie.

3- Și dacă mie mi se potrivește?

1- Atunci religia ta este metoda ta.

2- Metoda pentru legătură cu Dumnezeu?

1- Da.

4- Dar ce este Dumnezeu?

3- Dumnezeu e vis.

2- Este o halucinație.

3- Dumnezeu este Iubirea Atotcuprinzătoare și Suprema Realitate.

**SCENA 5**

VOCEA. Vizionați și ascultați: «Mahamaya Electronic Devices».

2- Sunt permise relațiile sexuale în afara căsătoriei?

4- Asta este o chestiune privată.

3- Nu.

1- Da.

2- Societatea le condamnă.

1- Care societate?

3- Cu rare excepții, aproape toate societățile de pe planetă, consideră că partenerii nu pot avea relații sexuale pe lângă.

2- E aproape o dogmă.

3- Este condiția principală în parteneriat.

2- De ce?

1- Pentru că e înșelăciune.

4- Ce înseamnă înșelăciune?

3- Când unul dintre parteneri modifică principala regulă stabilită.

1- Care este această regulă?

3- Niciunul dintre parteneri nu are dreptul de a avea relații sexuale cu altcineva fără consimțământul partenerului. Dar, de regulă, aproape nimeni nu își dă un astfel de consimțământ.

2- De ce?

3- Pentru că este în vigoare o formă învechită a relației de căsătorie, care a fost modelată de religii.

2- Pentru că, de fapt, omul nu este monogam?

1- Ce este monogamia?

4- Este regula conform căreia o persoană poate avea relații sexuale și maritale doar cu un singur partener.

1- Nu este științific.

3- E științific.

2- S-a împământenit faptul că omul e predispus să aibă un singur partener sexual. Deși acest lucru nu este deloc adevărat, iar conform noilor cercetări științifice omul nu este o creatură monogamă.

3- Omul poate și vrea să aibă mai mulți parteneri sexuali în aceeași perioadă a vieții sale.

1- De unde provin aceste informații?

4- Este știință.

1- Știința nu confirmă asta.

4- Ba da, o confirmă.

1- Nu.

 3- Da.

 2- Nu.

3- În prezent, tot mai mulți oameni de știință înclină spre versiunea conform căreia omul nu este o creatură monogamă.

2- Dar nu toți oamenii de știință sunt de acord cu acest lucru.

4- Numeroase studii confirmă asta.

1- Dar nu toate.

3- În comunitatea științifică modernă, progresistă, se consideră că omul nu este monogam.

1- Atunci, de ce societatea, nu acceptă acest lucru?

3- Pentru că așa a fost impus de religii.

4- Pentru că se aplică principiul Eu și al Meu.

1- Eu trebuie să îl am pe al Meu.

2- Vreau să fie al Meu și al Meu trebuie să-mi aparțină.

4- Eul își însușește celălalt Eu pentru a se extinde.

3- Vreau să mă extind și astfel îmi însușesc tot ce îmi place, pentru a fi al Meu.

1- Vreau ca celălalt Eu să fie al Meu.

4- Tot ceea ce îmi place trebuie să fie al Meu și trebuie să fie Eul meu.

2- Iubirea înseamnă însușire.

3- Este poporul meu, țara mea.

1- Religia mea, limba mea, teritoriul meu.

4- Echipa mea de fotbal, steagul meu, stema mea, naționalitatea mea.

2- Soțul meu, copilul meu, afacerea mea.

3- Cel pe care îl iubesc nu poate iubi pe nimeni altcineva în afară de mine.

1- Cel cu care fac sex nu poate face sex cu altcineva.

4- Familia este structura care ajută umanitatea să se dezvolte în direcția corectă.

3- A fi fidel partenerului tău înseamnă să îți păstrezi puritatea interioară.

1- Ce este puritatea interioară?

4- Îmi iubesc soția și nu fac sex decât cu ea.

2- Îmi iubesc partenerul și fac sex doar cu el - asta este puritate.

1- De ce?

2- Pentru că e ceva sacru.

4- Ce e sacru?

3- Dumnezeu.

1- Ce este Dumnezeu?

2- Nu este științific.

3- Este puritatea absolută.

4- Ce este puritatea?

1- Dar ce este murdăria?

2- Dar ce este boala?

4- Boala este atunci când este perturbată buna funcționare a corpului tău.

1- Boala este o abatere de la normalitate.

2- Ce este normalitatea?

4- Când ești sănătos.

1- Ce este sănătatea?

2- Atunci când starea ta fizică, emoțională și intelectuală este normală.

4- Ce este normalitatea?

3- Este armonie și plenitudine.

1- Ce sunt acestea?

2- Doi parteneri - două jumătăți ale aceluiași întreg.

4- De ce nu pot face sex cu altcineva?

2- Pentru că sunt un întreg.

4- Ce legătură are sexul cu asta?

1- Sexul este sacru.

3- Sexul este sacru?

2- Da.

4- Nu.

3- Nu întotdeauna.

4- Cel mai adesea nu.

1- Este un instinct animal.

2- Este o comunicare intimă între sexe.

3- Sexul este o expresie a iubirii.

4- Și gelozia?

1- Este opusul iubirii.

3- Dacă îți iubești soțul și el face uneori sex cu o altă femeie, ce este rău în asta?

2- E rău că se încalcă puritatea căsătoriei.

4- Ce este căsătoria?

3- Este un contract.

2- Este o condiție.

1- Este o regulă.

4- Este dragoste.

2-Căsătoria nu este doar despre dragoste, ci și despre angajament.

3- Deci, teoretic, sexul pe lângă este posibil?

4- Nu.

1- Da.

2- Trebuie să existe o înțelegere.

3- Dar teoretic este posibil?

4- Nu, nu se poate.

1- Cine decide asta?

2- Ambii parteneri.

4- Societatea.

1- Legile.

3- Dumnezeu.

1- Ce este Dumnezeu?

4- Dumnezeu este frica.

3- Dumnezeu este libertate.

2- Este moralitatea.

1- Este sclavia.

3- Este o iluzie.

2- Este ordinea naturală a lucrurilor.

VOCEA. Ordinea naturală a lucrurilor în sanscrită se numește

Rita. În hinduism, Rita înseamnă

singura ordine divină corectă și unică a lucrurilor. De aici își are originea cuvântul cunoscut de civilizația occidentală - Ritm. Și, de asemenea, Aritmie. Potrivit tradiției vedice, cel care practică Rita, adică respectă ritmul universal cosmic, cel care trăiește acceptând realitatea și încadrându-se în Ordinea naturală a lucrurilor, adică Rita, trăiește o viață fericită, pașnică și armonioasă. O astfel de persoană este în Ordine - este Rita. Iar cel care nu se conformează Ordinii Naturale a lucrurilor trăiește în Aritmie și viața acestei persoane nu este în Ordine.

**SCENA 6**

 VOCEA. Vizionați și ascultați: «Mahamaya Electronic Devices».

Se aud doar vocile înregistrate ale interpreților.

4 – VOCEA ÎNREGISTRATĂ - Iubire pentru un singur lucru sau pentru tot?

3 - VOCEA ÎNREGISTRATĂ- Iubirea pentru tot.

1- VOCEA ÎNREGISTRATĂ - Iubire pentru un singur lucru sau pentru tot?

2 - VOCEA ÎNREGISTRATĂ -Iubirea pentru tot.

4 – VOCEA ÎNREGISTRATĂ - Dacă vorbești despre iubire, înseamnă că încă nu există iubire adevărată.

3 - VOCEA ÎNREGISTRATĂ Ce este iubirea adevărată?

1 - VOCEA ÎNREGISTRATĂ Este atunci când tu nu ești .

2 - VOCEA ÎNREGISTRATĂ Da.

4- VOCEA ÎNREGISTRATĂ Nu.

3- VOCEA ÎNREGISTRATĂ - Iubirea este atunci când nu există eu.

1- VOCEA ÎNREGISTRATĂ - Eul nu poate iubi pentru că eul nu există.

2- VOCEA ÎNREGISTRATĂ- Nimeni nu poate iubi pentru că iubirea este atunci când nu există un eu separat.

4- VOCEA ÎNREGISTRATĂ - Iubirea este atunci când nu există separarea dintre Eu și Tu.

3- VOCEA ÎNREGISTRATĂ - Nu.

1- VOCEA ÎNREGISTRATĂ - Da.

2- VOCEA ÎNREGISTRATĂ.- Unul nu-l poate iubi pe celălalt, pentru că iubirea este atunci când nu există o separare între Eu și El.

4- VOCEA ÎNREGISTRATĂ- Nu.

3- VOCEA ÎNREGISTRATĂ -Da.

1 - VOCEA ÎNREGISTRATĂ -Iubirea este atunci când nu există un eu separat.

2 – VOCEA ÎNREGISTRATĂ.- Eul nu poate iubi.

4- VOCEA ÎNREGISTRATĂ- De ce?

3 – VOCEA ÎNREGISTRATĂ.- Pentru că Eul nu există.

1 - VOCEA ÎNREGISTRATĂ. -Iubirea, este integritatea absolută.

2- VOCEA ÎNREGISTRATĂ.- Nu există eu, nu există tu, nu există el. Eu nu te iubesc, tu nu mă iubești. Există doar iubire, fără diviziuni, alegeri sau preferințe.

4 - VOCEA ÎNREGISTRATĂ- Iubirea este starea în care nu există diviziune între obiect și subiect.

3 - VOCEA ÎNREGISTRATĂ - Iubirea este o stare în care nu există nimic și nimeni în afară de iubire.

1 - VOCEA ÎNREGISTRATĂ Iubirea este atunci când nu există decât iubire și nu există nimic și nimeni altcineva.

4 - VOCEA ÎNREGISTRATĂ- Iubirea este tot ce există.

3 – VOCEA ÎNREGISTRARE. -Nu.

1- VOCEA ÎNREGISTRATĂ. -Da.

2 - VOCEA ÎNREGISTRATĂ -Când eul meu nu există, există iubire.

4 - VOCEA ÎNREGISTRATĂ. -Este sfințenie!

Artiștii încep să interpreteze textul live.

3 - Ce este sfințenia?

2 - Sfințenia este iubire.

1 - Nu.

2 - Da.

4 - Nu există iubire.

1 - Da.

3 - Nu există sfințenie.

4 - Da.

2 - Nu.

3 - Atâta timp cât te iubesc, nu există sfințenie.

1 - Iubirea este opusul sfințeniei.

3 - Pentru că iubirea este atunci când vreau ca el să îmi aparțină doar mie.

4- Iubirea este atunci când vreau ca ea să-mi aparțină numai mie.

1- Sexul este atunci când cineva aparține cuiva și ăsta-i sex.

3- Nu.

2- Da.

3- Nu este științific.

4- Este științific.

2- Sexul este o simplă comunicare între ființele vii. Este doar un mod de comunicare profundă.

1- Și sexul între o ființă umană și un animal?

3- Dar un animal nu vrea asta.

2- Sexul este benevol. Atunci când este conștient.

1- Dar dacă un animal vrea să facă sex cu un om, atunci se poate?

3- Un animal nu este conștient.

4- Ce este conștiința?

2 - Este atunci când știi că ești.

3 - Când ești conștient de tine și de tot ce te înconjoară.

1 – Înseamnă a fi prezent în momentul prezent.

2 - Conștiința este iubire.

3 - Ce este iubirea?

4 - Iubirea este o stare.

1- Un animal nu poate iubi.

2- Un animal nu poate iubi?

1- Da.

2- Nu.

3- Un animal nu poate iubi?

4- Iubirea este o stare a Universului.

1- Copacii pot iubi?

2- Da, copacii pot iubi.

1- Nu.

2- Da.

1- Iubirea este o iluzie.

3- Iubirea este un principiu divin.

4- Ce este Dumnezeu?

3- Dumnezeu este Iubirea Atotpătrunzătoare și Realitatea Supremă!

SCENA 7

VOCEA. Vizionați și ascultați: Mahamaya Electronic Devices.

2- Care este scopul vieții tale personale?

1- Nu există o viață personală, ci doar viața generală a întregului Univers în același timp.

3- Este prea abstract.

4- Este inaccesibil.

2- Este prea romantic.

1- Este adevărat.

3- Nu.

1- Da.

2- Și care este scopul?

4- Scopul este unirea cu Dumnezeu.

1- Ce este Dumnezeu?

3- Nu există Dumnezeu.

4 - Atunci care este scopul?

1- Găsirea armoniei.

4 - Ce este armonia?

1- Este echilibru.

3 - Este Ordine.

2 - Dacă am un partener, iar eu fac sex cu mai multe persoane și mă simt bine făcând asta, este asta armonie?

3 - Nu.

2 - Da.

1 - Este imposibil.

4 - Este o distrugere a armoniei.

3 - Cădere din Rita.

4 - Cădere din Ordine.

2 - Dar mă simt bine.

3 - Nu.

2 - Da.

4- De ce?

3 - Pentru că înșelatul este o abatere de la Rita.

2 - De ce?

1 - Pentru că sexul este sacru.

2 - De ce?

3 - Pentru că trupul partenerului meu, în afară de lui însuși, îmi aparține doar mie.

4 - De ce?

3 - Pentru că partenerul meu ar trebui să fie numai al meu.

2 - Și mașina ta?

1 - Este a mea.

3 - Și casa ta?

1 - E a mea.

4 - De ce?

2- Pentru că am nevoie să am propriul meu spațiu în jurul meu. Și acel spațiu trebuie să fie doar al meu de la început până la sfârșit.

3- Rochia mea pe corpul meu, rujul meu pe buzele mele, decapotabila mea lângă casa mea și, în sfârșit, copiii meu și soțul meu.

2 - Și toate astea sunt ale tale?

3 - Da, totul este al meu și numai al meu.

1 - Și atunci care este scopul?

3 - Nu există niciun scop.

4 - Scopul este să trăiești în așa fel încât cei care trăiesc alături de tine să se simtă confortabil.

3 - Nu există niciun scop.

4 - Există.

3 - Nu.

1 - Eu sunt scopul.

3 - Viața mea e scopul.

2 - Partenerul meu, copiii mei, mașina mea, casa mea și viața mea sunt scopul.

4 - Poți împărți acest lucru cu alții?

2 - Cred că pot să-mi împart mașina și casa, dar nu și partenerul și copiii mei.

1 – Și cum rămâne cu viața ta?

3 - Poți să-ți împarți viața cu alții?

2 - Poți să-ți dai viața pentru alții?

1 - Nu e nevoie să dăruiești? Doar să împărtășești?

4 - Să lași lumea din jurul tău să intre în viața ta.

2 – Asta este înfricoșător.

1 - Este foarte dureros.

2 - Și atunci ce se va întâmpla cu viața mea personală?

3 - Absolut nimic, pentru că viața ta personală nu există.

2 - Viața mea nu există?

1 - Da.

4 - Nu.

2 – Și atunci ce există?

3 - Există viață - o singură viață, comună, pentru întregul Univers.

2 - Atunci cine sunt eu?

3 - Tu ești o informație.

1 - Ești o colecție de informații diferite.

4 - Ești informație genetică.

SCENA 8

 VOCEA. Vizionați și ascultați: Mahamaya Electronic Devices.

1 - Ce este informația genetică?

4 - Este toată informația despre noi care se află în ADN-ul nostru.

3 - Este destinul nostru.

2 - Este ceea ce alcătuiește viața noastră.

4 - Există un punct de vedere științific conform căruia viața omului este formată în proporție de 80 % din genele lui și 20 % din influențe de mediu, cum ar fi educația, condițiile culturale și sociale.

3 - Nu 80 și 20, ci 60 și 40.

 2 - Oamenii de știință se contrazic mereu pe această temă.

1 - Astăzi, majoritatea oamenilor de știință sunt de părere că este 50/50.

3 - Asta e corectitudine politică.

4 - Știința occidentală modernă este dependentă de corectitudinea politică.

2 - Oamenii de știință se tem să nu-și piardă locul de muncă și să nu cadă sub incidența " abolirii culturii", așa că fac compromisuri.

3 - Viața unei persoane se datorează în proporție de 60% genelor sale și 40% depinde de mediul înconjurător.

1 – 50 / 50.

4 - 80 / 20.

3 - 60 / 40.

1 - Deci nu se cunosc exact procentele.

2 - Se cunosc, doar că sunt ascunse.

1 - Nu sunt ascunse.

4 - Sunt ascunse.

3 - 60 / 40.

1- Nu sunt ascunse.

4- Sunt ascunse. Tot ce ține de adevărul despre om este ascuns cu grijă.

1- Bineînțeles, că nu.

4- Adevărul despre om este ascuns cu grijă.

2- De către cine?

4- De către oameni.

3 - Deci oamenii ascund adevărul despre ei de ei înșiși?

4- Da.

1- Pentru că unii oameni pot controla alți oameni - prin manipularea și specularea adevărului despre alți oameni.

4 - Pentru că majoritatea oamenilor de pe planetă nu știu că există vreun adevăr despre ei înșiși.

1 - Exact.

2 - Dar de ce?

1 - Pentru că ei nu știu că există vreun adevăr.

2 - De ce?

1 - Pentru că nu au Cunoaștere.

3 - Ce este Cunoașterea?

4 - Cunoașterea este cunoașterea modului în care lucrurile funcționează cu adevărat.

1 - Cunoașterea este cunoașterea sensului vieții.

2 - Cunoașterea este cunoașterea sensului vieții tale.

4 - Cunoașterea este cunoașterea despre tine.

3 - Un om este 60 % genele sale, adică trecutul său și 40 % mediul în care se dezvoltă, adică condițiile în care se află.

2 – Și care este Cunoașterea aici?

 3 - Cunoașterea este că nu există liberul arbitru. Omul este format din gene și condiții.

2 - Și alegerea?

1 - Cine face această alegere?

4 - Omul.

3 - Omul este gene și condiții, unde este locul pentru libera alegere?

4 - Dar noi alegem.

3 - Este o iluzie.

1 - Este o aparență de alegere.

3 - Genele noastre și educația noastră aleg.

4 - Dar eu cred că eu sunt cel care alege.

1 - Este o iluzie.

2- Ce sunt eu?

1 - Este o iluzie.

2 - De ce?

3- Pentru că tu ești doar genele și mediul în care ai crescut.

2- Dar eu pot să aleg.

1 - Este o iluzie.

2 - Dar de ce?

1 - Pentru că tu nu exiști.

**SCENA 9**

 VOCEA. Vizionați și ascultați: «Mahamaya Electronic Devices».

3- Din ce cauză apare conflictul?

1- Pentru că altcineva îmi depășește limitele sau granițele.

2- Totul are limite.

3- Totul are limite?

4- Nu.

1- Da.

2- Fiecare persoană are limite pe care alții nu au voie să le depășească.

1- Limitele mele sunt credințele mele, convingerile mele, principiile mele, viziunea mea asupra lumii, iar depășirea acestor limite îmi amenință securitatea.

4- Ce este securitatea?

2- Este atunci când nimeni nu-mi depășește limitele.

3- Ce este siguranța?

1- Siguranța este atunci când principiile mele, viziunea mea asupra lumii, convingerile mele nu sunt amenințate de nimic.

2- Ce este pericolul?

3- Pericolul este atunci când limitele mele sunt depășite.

1- Granițele religiei mele sunt depășite și asta înseamnă pericol.

4- Granițele convingerilor mele sunt depășite și asta e un pericol.

2- De ce e un pericol?

3- Pentru că mă amenință pe mine personal.

1- Atunci când sunt depășite granițele religiei tale, ești amenințat personal?

3- Da.

4- De ce?

3- Pentru că religia mea înseamnă eu.

4- Dar Eul nu există.

2- Cei mai mulți oameni nu știu asta.

1- Ce este cunoașterea?

4- Cunoașterea este cunoașterea faptului că eu nu exist.

2- Da.

1- Nu.

3- Dar religia mea există.

2- Nu.

1- Ea există.

3- Religia mea îmi protejează sufletul.

2- Ce este sufletul?

1- Este un corp subtil.

4- Este necunoscut.

1- Nu poate fi descris în cuvinte.

3- Pentru că, atunci când cineva depășește limitele viziunii mele asupra lumii, mă amenință personal.

2- De ce?

3- Pentru că viziunea mea asupra lumii sunt eu.

1- Dar Eul nu există.

3- Pentru mine, Eul meu există.

4- Ce este Eul tău?

3- Eu sunt viziunea mea asupra lumii, principiile mele, credințele mele, limitele mele.

4- Când viziunea mea asupra lumii este atacată, înseamnă că este un atac la persoana mea.

2- Pentru că viziunea ta asupra lumii ești tu?

4- Da.

1- Pentru că viziunea mea asupra lumii mă păzește pe mine însumi.

3- Ce înseamnă tu?

1- Înseamnă un corp subtil.

2- Este necunoscut.

4- Nu poate fi descris în cuvinte.

3- De unde știi că ești amenințat?

1- Pentru că depășește granițele viziunii mele asupra lumii.

2- Concepția ta despre lume ești tu?

1- Da.

4- Nu.

3- Da.

2- Eu sunt principiile mele.

1- Principiile tale sunt tu?

4- Nu.

2- Da.

4- Religia ta ești tu?

2- Religia mea sunt eu.

3- Ce înseamnă eu?

4- Eu nu exist.

1- Eu exist.

3- Nu.

2- Eu sunt corpul meu, gândurile mele, viziunea mea despre lume, religia mea, credințele mele, sexul meu, teritoriul meu, țara mea, limba mea, cultura mea.

1- Eu sunt genele mele.

4- Eu sunt educația mea.

2- Eu sunt ceea ce simt că sunt în acest moment.

3- Deci Eul este în continuă schimbare?

2- Da.

1- Nu.

4- Nu știu.

3- Principiile tale se schimbă?

1- Da.

2- Nu.

4- Da.

3- Limitele eului tău se extind în mod constant?

4- Nu.

1- Da.

2- Da, tot timpul.

4- Ieri eram împotriva a "ceva", iar astăzi nu mai sunt.

2- De ce?

4- Pentru că mi s-au schimbat principiile.

1- De ce?

4- Pentru că mi s-a schimbat perspectiva.

3- De ce?

4- Pentru că mi s-au lărgit limitele.

1- Ieri eram împotriva homosexualității, dar astăzi nu mai sunt.

3- De ce?

1- Pentru că granițele mele s-au lărgit.

4- Ieri credeam că oamenii de culoare sunt o rasă inferioară, dar astăzi nu mai cred așa. De ce?

2- Pentru că granițele mele s-au lărgit.

1- Ieri credeam că bărbații sunt superiori femeilor, dar astăzi nu. De ce?

3- Pentru că granițele Eului meu s-au extins.

2- Viziunea mea asupra lumii s-a schimbat și granițele mele s-au extins.

4- Frontierele mele s-au extins și viziunea mea asupra lumii s-a schimbat.

1- De ce se întâmplă așa?

3- Este vorba de evoluție.

1- Ce este evoluția?

3- Este o dezvoltare constantă.

4- Este adaptabilitatea la mediu.

2- Este supraviețuire.

3- Este selecția naturală.

4- Este expansiunea conștiinței.

2- Este extinderea limitelor Eului.

4- Evoluția este scopul.

3- Și în ce constă scopul?

1- Scopul este atingerea Cunoașterii.

2- Scopul este dobândirea Cunoașterii sensului vieții.

3- Care este sensul vieții?

2- Sensul vieții este evoluția.

1- Evoluția este viața.

4- Viața este sensul.

3- Și care este scopul?

2- Scopul este viața.

1- Este inexplicabil.

4- Este Dumnezeu.

3- Ce este Dumnezeu?

4- Este inexplicabil.

1- Este periculos.

2- A depăși limitele este periculos.

4- De ce?

1- Pentru că poți pierde cel mai important lucru.

4- Și care este cel mai important lucru?

3- Dumnezeu.

1 - Ce este Dumnezeu?

3- Este simțirea adevărului.

2- O viață autentică.

4- Legătura cu inima ta.

2- Ce este inima?

1- Este un organ.

4- Este centrul.

3- Este Dumnezeu.

4- Dumnezeu ce este?

1- Este viața.

4- Ce este viața?

1- Este atunci când mă simt viu.

2- A te simți viu este Dumnezeu.

3- Dumnezeu este viață.

2- Dumnezeu este a fi viu.

4- Și dacă sunt ateu?

2- Nu contează, dacă te simți viu.

1- Dumnezeu este scopul.

3- Și care este scopul?

1- Scopul este să fii viu.

3- Dar Dumnezeu este viață.

4- Nu.

2- Da.

1- Nu neapărat.

4- Nu știu.

1- Poți să te simți viu, dar să fii mort?

3- Moartea, ce e?

2- Este absența vieții.

1- Ce este viața?

2- Este motivul pentru care totul se întâmplă și totul se mișcă.

4- Se poate sfârși?

2- Se poate sfârși pentru mine personal.

3- Ce înseamnă "tu"?

1- Eu sunt viziunea mea asupra lumii, principiile mele, limitele mele, sufletul meu.

3- Ce este sufletul?

2- Este inexplicabil.

1- Dacă limitele mele sunt încălcate, principiile mele pot fi distruse, viziunea mea asupra lumii poate fi distrusă, Sinele meu poate fi distrus, asta înseamnă moarte.

4- Copacul nu are viziune asupra lumii, dar este viu.

3- Copacul nu este om.

4- Dar este viu.

3- Nu are conștiință.

2- De unde se știe acest lucru?

3- Este știință.

1- Ce știință?

3- Dovezile științifice.

4- Copacul are conștiință.

1- Totul are Conștiință.

4- Tot ce există are Conștiință.

2- Ce este Conștiința?

1- Este ceea ce compune totul.

4- Ceea ce pune totul în mișcare.

2- Așadar, copacul are conștiință pentru că este în mișcare și este viu.

3- Dar nu gândește.

1- Și nu simte durere.

3- Conștiința înseamnă gânduri și durere?

1- Nu.

4- Da.

3- Conștiința este conștiința de sine.

2- Copacul nu știe că el există.

1- De unde știi?

2- Pentru că el tace.

3- Copacul nu se gândește că el este, dar știe exact că el este.

4- A gândi și a ști nu este același lucru?

1- Nu.

2- Da.

1- A gândi nu înseamnă a ști.

4- Ce înseamnă a ști?

1- A ști înseamnă a fi ceea ce știi.

3- Să știi că ești un copac înseamnă să fii unul.

1- Eu sunt un om, eu știu ce sunt.

4- Tu nu ești un om.

1- Dar ce sunt eu?

4- Dacă tu crezi că ești doar un om, atunci tu nu știi cine ești.

1- Dar copacul se gândește că e copac?

3- Copacul nu gândește.

1- Copacul tace.

4- Oare copacul tace?

2- Este tăcerea un semn al lipsei de cunoaștere?

3- Tăcerea este un semn al lipsei conștiinței?

2- Tăcerea este lipsa vieții?

4- Copacul nu tace.

3- Copacul este viață.

4- Copacul este conștiință.

1- Ce este conștiința?

3- Conștiința este viață.

2- Ce este viața?

3- Viața este Iubirea Atotcuprinzătoare și Realitatea Supremă!

SCENA 10

VOCEA. Vizionați și ascultați: Mahamaya Electronic Devices.

4- Care este sensul vieții tale?

1- Este o întrebare banală.

3- Nu se pun astfel de întrebări celorlalți.

4- De ce?

3- Pentru că este banală.

2- Pentru că e ceva intim.

1- Pentru că s-ar putea să nu existe sens.

2- Și dacă este?

4- Eu îl am.

3- În a te urma pe tine însuți?

4- În a-ți urma cel mai important principiu.

1- Care este principiul tău de bază?

4- Dezvoltarea constantă.

2- Ce se dezvoltă?

4- Viziunea mea asupra lumii.

3- Principiile mele.

4- Sufletul meu.

1- Ce este sufletul?

4- Este inexplicabil.

1- Nu este științific.

3- Este un câmp energetic subtil.

1- Nu este științific.

4- Sunt eu.

1- Nu.

3- Da.

2- Sufletul nu evoluează, doar se purifică.

3- Sufletul se conectează cu sensul vieții.

2- Care este sensul vieții?

3- Iubirea.

4- Ce este iubirea?

3- Iubirea este absența totală a Eului.

2- Eul nu poate iubi?

3- Nu.

4- Da.

2- Cum poate cineva să renunțe la Eul său?

4- Imposibil.

3- Posibil.

2- Nu.

3- Da.

1- Este o extensie a propriului sine. Extinderea propriilor limite.

2- Iubirea este absența limitelor?

4- Nu.

3- Da.

1- Iubirea acceptă totul, dăruiește totul și nu cere nimic .

2- Nu cred că e așa.

3- Nici eu nu cred.

1- Eu nu .

4- Îmi iubesc soția și vreau ca ea să fie a mea.

1- Asta nu e iubire.

4- Este iubire pentru soția mea.

3- Nu.

2- Da.

4- Îmi iubesc mașina și vreau să fie a mea.

1- Nu e iubire.

4- Este iubire pentru mașina mea.

3- În iubire nu există nimic al meu.

2- Și copiii?

3- Nu sunt ai tăi.

2- Dar ai cui ?

1- Toți copiii de pe planetă sunt copiii noștri comuni.

2- Nu.

3- Da.

1- Nu există "celălalt" în dragoste. Iubirea este atunci când există doar unul singur.

2- Ești singur?

1- Da.

2- Iubire pentru tine însuți?

4- Nu.

1- Nu mai există nimeni altcineva în afară de mine.

4- Și eu?

3- Tu ești eu.

4- Eu sunt tu?

3- Da.

2- Este absența granițelor.

3- Totul în jur sunt doar eu.

4- Și eu?

2- Tu ești eu.

3- Tu și cu mine suntem unul și același lucru.

1- Nu.

2- Suntem unul singur exprimat într-o multitudine.

1- Nu-mi este clar.

3- O singură energie exprimată în milioane de alte energii.

1- Nu este clar.

4- Toți oamenii sunt diferiți, dar ei sunt manifestarea unuia singur.

1. Care singur?
2. Singura conștiință.

4- Asta nu se știe.

1- Nu se poate demonstra.

3- E frumos.

1- Nu este clar.

2- Eu și tu nu suntem la fel pentru că avem principii diferite.

1- Tu ai principiile tale și eu le am pe ale mele, noi doi nu suntem la fel.

4- Principiile mele îmi permit să desenez caricaturi cu Mahomed, iar principiile tale îți permit să mă împuști pentru asta.

1- Pentru că tu îmi depășești limitele.

2- Este doar o religie.

1- Dar este religia mea.

3- Religia mea reprezintă limitele mele.

1- Când tu desenezi caricaturi ale profetului Mahomed îmi încalci limitele și eu iau mitraliera să te omor.

2- Dar pentru ce?

1- Pentru că îmi încalci limitele.

4- Dar religia ta îmi încalcă limitele și vreau să fac o glumă pe seama ei.

1- Cum îți încalcă religia mea limitele?

4- Prin faptul că îmi interzice să glumesc. Mie îmi place să glumesc. Umorul reprezintă limitele mele.

3- Profetul Mahomed nu poate fi luat în glumă.

4- De către cine?

1- De nimeni.

4- Dar eu vreau să fac glume despre toată lumea.

1- Dar îmi încalcă limitele și atunci iau mitraliera să te omor.

4- Dar eu doar glumesc.

1- Dar îmi încalcă limitele.

4- Dar nu mă poți opri să glumesc.

1 - Ba da, pot.

4- Dar interzicându-mi să glumesc îmi încalci tu mie limitele și atunci glumele mele devin din ce în ce mai răutăcioase și mai nemiloase.

2- De ce?

4- Pentru că umorul meu reprezintă limitele mele. Interzicându-mi să glumesc, îmi încălcați limitele și atunci glumele mele devin și mai agresive.

1- Și atunci iau mitraliera ca să te omor.

3- Eu sunt religia mea.

2- Eu sunt umorul meu.

1- Eu sunt sexul meu, soția mea, genul meu, steagul meu, dragostea mea.

2- Acolo unde există iubire, nu se trage cu arma.

1- Ba da.

2 - Nu.

1 - Da.

3- Se trage din dragoste pentru Dumnezeu.

1- Din cauza iubirii față de Atotputernic, cei care insultă această iubire sunt uciși.

4- Dragostea nu poate fi insultată.

2- Iubirea se ofensează?

4- Poate fi jignită iubirea?

1- Da.

3- Nu.

4- Ce este iubirea?

2- Iubirea este atunci când te accept așa cum ești.

1- Nu-mi depășești limitele?

2 - Nu.

3- Îmi respecți limitele?

1- Da.

2- Îmi iubești limitele?

4- Le accept.

1- Nu le depășești?

4- Nu.

2- Și dacă limitele mele îți depășesc limitele tale?

4- Eu sunt întotdeauna deschisă în iubire.

1- Nu.

3- Da.

2- Nu există limite în dragoste.

1- Există.

2- Eu nu însemn limite, nu însemn principii, nu însemn o viziune asupra lumii. Eu însemn iubire.

3- Iubirea înseamnă să ai totul, iar totul să existe în armonie cu totul.

4- Este acceptarea tuturor lucrurilor.

3- Deci, atunci când persoana iubită face sex cu altcineva, accepți asta?

2- Nu.

4- Da.

1- Și dacă cineva ți-a luat mașina fără permisiunea ta?

4- Este împotriva legii.

2- Ce este legea?

1- Este o ordine.

2- Ce este ordinea?

3- Este Rita.

1- Ce este Rita?

3- Este ordinea Cosmică.

1- Ce este aceasta?

4- Este tot din ce se alcătuiește acest Univers.

1- Din ce este alcătuit acest Univers?

2- Universul este Conștiința manifestată.

3- Ce este Conștiința?

4- Conștiința este iubire.

1- Ce este iubirea?

2- Este acceptarea totală a tuturor lucrurilor așa cum sunt.

1- Acceptarea violenței?

2- Da.

4- Nu.

3- Iubirea este compasiune?

4- Compasiune pentru ce?

2- Compasiune pentru orice.

1- Ce este compasiunea?

3- Compasiune este atunci când sufăr împreună cu tine.

1- Ce este suferința?

2- Este atunci când mă doare.

3- Este atunci când limitele mele sunt încălcate.

4- Când sunt abuzat, limitele mele sunt încălcate și sufăr.

3- Suferința este încălcarea limitelor mele.

2- Suferința este încălcare principiilor mele, a viziunii mele asupra lumii.

4- Compasiunea este atunci când limitele tale sunt încălcate iar eu sufăr împreună cu tine.

1- De ce?

3- Pentru că te iubesc.

2- Iubirea este atunci când mă doare pentru că te doare pe tine.

1- De ce?

2- Pentru că te iubesc.

4- Ce înseamnă să iubești?

3- Înseamnă să nu ai limite.

1- Nu.

2 - Da.

4- Ce este violența?

3- Violența înseamnă a încălca limitele altcuiva fără consimțământul acestuia.

2- Violența este invazie.

3- Violența închide iar iubirea deschide.

1- Iubirea este atunci când totul se extinde.

2- Violența este atunci când totul se micșorează.

4- Compresiunea și decompresiunea sunt un singur proces.

1- Deschiderea și închiderea sunt un singur proces.

3- Binele și răul sunt un singur proces.

1- Nu.

4- Da.

2- Întunericul și lumina sunt două fețe ale aceleiași realități.

1- Ce este realitatea?

3- Realitatea este conștiința.

1- Ce este Conștiința?

2- Conștiința este Iubirea Atotpătrunzătoare și Realitatea Supremă.

SCENA 11

VOCEA. Vizionați și ascultați: Mahamaya Electronic Devices.

3- Am dreptul să mă sinucid?

4- Nu.

2- Da.

1- De ce?

4- Pentru că nu tu ai luat decizia privind nașterea ta, nu tu ți-ai dat viața și nu ți-o poți lua.

3- Și cine a luat decizia pentru nașterea mea?

4- Dumnezeu.

3- Ce este Dumnezeu?

1- Este necunoscut.

2- Părinții tăi.

3- Deci părinții mei pot să-mi ia viața?

2- Nu.

1- De ce?

2- Natura a luat decizia de a te naște.

1- Deci natura poate să-mi ia această viață?

4- Da.

2- Da, dar nu tu.

3- Dar eu sunt natura.

2- Nu.

1- Da.

3- Și cine sunt eu?

4- Cine ești tu?

3- Eu sunt natura care ia toate deciziile în acest univers.

4- Dumnezeu ia toate deciziile.

1- Ce este Dumnezeu?

4- Eu sunt Dumnezeu.

3- De ce?

4- Pentru că eu și Dumnezeu suntem unul și același .

2- Nu.

1- Nu se poate dovedi.

3- Nu este științific.

4- Natura și eu suntem unul și același lucru. Eu mă creez pe mine însumi și pot să-mi iau singur viața. Este alegerea mea.

2- Tu nu te creezi singur.

4 - Ba da.

2- Nu.

3- Da.

4- Eu mă creez pe mine însumi.

2- Cine ești tu?

4- Sunt natura.

1- Ești om, natura te-a creat împotriva voinței tale, și numai natura împotriva voinței tale îți poate lua viața.

4- De ce nu poate să-mi ia viața dacă vreau eu?

1- Pentru că ea nu vrea asta.

2- De unde se știe asta?

3- Nu se știe.

1- Dacă natura vrea ca tu să mori, vei muri.

2- Dacă natura vrea ca tu să te sinucizi, te vei sinucide.

1 – Asta înseamnă să urmezi legile naturii.

3 - Este o abatere de la normă.

1- De ce?

2- Pentru că omul este programat să supraviețuiască.

3- Întregul organism uman este programat să supraviețuiască, iar a te sinucide înseamnă să mergi împotriva programării tale.

1- Să mergi unde?

2- De cine ești programat?

3- De natură.

4-De Dumnezeu.

3- Ce este Dumnezeu?

2- Dumnezeu e un program?

1- Omul e un program?

3- Da.

4- Nu.

1- Ce fel de programare ?

3- Programarea pentru a trăi.

4- Pentru a supraviețui și a evolua.

2- Omul face parte din Universul total.

1- Natura este separată de Dumnezeu.

3- Cum poate fi ceva separat de ceva?

2- Universul este un tot întreg.

4- Nu este posibil.

3- Ulciorul nu este separat de lut.

2- Notele nu sunt separate de muzică.

1- Cuvintele nu sunt separate de sensul cuvintelor.

4- Sensul nu este separat de formă.

3- Energia nu este separată de sursa ei.

2- Ce este energia?

1- Este ceea ce este. Ceea ce străbate întregul cosmos.

4- Există o singură energie?

3- O singură energie se manifestă în miliarde de energii diferite.

2- Cum este posibil?

4- Este imposibil.

1- Este posibil.

3- La fel ca un curcubeu, aceeași rază de lumină solară care se refractă într-o picătură de apă creează culori diferite.

2- Universul este o singură energie care se manifestă în forme diferite.

1- Nu.

4- Da.

3- Deci eu sunt energie?

1- Nu.

2- Da.

4- Deci pot să mă nasc pe mine însumi și să-mi iau viața oricând vreau?

3- Da.

2- Nu.

3- Deci am libertatea totală de a face orice vreau?

2- Da.

1- Dumnezeu este energie?

4- Da.

1- Energia este Dumnezeu?

3- Nu.

2- Dumnezeu este energie, dar energia nu este Dumnezeu.

4- Energia este o manifestare a lui Dumnezeu.

2- Dumnezeu este sursa energiei.

3- Dumnezeu este sursa vieții.

1- Dumnezeu este viața?

4- Da.

1- Viața este Dumnezeu?

3- Nu.

1- Care este sensul vieții?

3- Viața nu are niciun sens, viața este un proces dinamic nesfârșit.

2- Nu.

4- Da.

1- Sensul vieții în ce constă?

3- În iubire.

2- Ce este iubirea?

4- Este inexplicabil.

3- Dumnezeu este iubire.

4- Da.

2- Nu.

3- Dumnezeu este iubire.

4- Iubirea este Dumnezeu.

2- Nu.

3- Da.

1- Dumnezeu, Energia, Viața, Scopul, Sensul și Calea - toate sunt IUBIREA Omniprezentă și Realitatea Supremă.

SCENA 12

VOCEA. Vizionați și ascultați: Mahamaya Electronic Devices.

3- Care este principala problemă?

2- Tensiunea.

1- Toată lumea este foarte încordată.

4- Și ce trebuie să facem?

1- Trebuie să ne relaxăm cu adevărat.

3- Ce înseamnă relaxare?

2- Relaxarea înseamnă să lași de la tine, să dai drumul .

4- Ce înseamnă să lași, să dai drumul ?

2- A da drumul înseamnă a accepta.

1- A da drumul înseamnă să nu mai reții.

3- Cine și ce reține?

2- Omul își reține energia.

4- Cum poate o persoană să-și rețină energia dacă o persoană este energie?

1- Deci energia se reține pe sine.

2- Energia reține energia.

3- Nu este posibil.

4- Este inexplicabil.

2- Energia se leagă în noduri și formează un blocaj.

4- Ce este un blocaj?

1- Este o energie blocată.

4- Unde este blocată?

1- În corpul omului.

2- În mintea lui.

3- În conștiința sa.

4- Ce este conștiința?

3- Este inexplicabilă.

1- Energia se blochează în corpul uman - de aici apar boala, iritarea, agresivitatea și războiul.

3- De ce există război?

2- Pentru că o mare cantitate de energie care a fost blocată - a scăpat afară .

4- Energia poate fi blocată în corp, în oameni, în cultură, în codul mental.

2- Energia blocată caută o ieșire și apare conflictul.

4- Războiul este atunci când energia blocată izbucnește, măturând totul în calea sa.

2- Da.

1- Nu.

3- De ce există un război?

2- Pentru că "anumite persoane" se tem să nu-și piardă banii și puterea.

3- Ce înseamnă "anumite persoane"?

2- "Anumite persoane" sunt anumite principii, o anumită perspectivă, anumite limite.

4- Este energie.

1- Da.

3- Nu este științific.

2- Ce este știința?

4- Teorii și fapte.

1- Teoriile sunt în mod constant infirmate.

2- La fel și faptele.

4- Știința este mereu în schimbare, dar abordarea sa principală este mereu aceeași.

2- În ce constă?

3- În dorința de a analiza și de a cunoaște.

4- Știința înseamnă o multitudine de versiuni, nu o credință oarbă în inexplicabil.

1- Deci există mai multe versiuni pentru tot ceea ce se întâmplă?

4- Un număr enorm.

3- Numiți o altă versiune pentru a explica izbucnirea războiului?

2- Frica.

4- Etnocentrismul.

3- Ce este etnocentrismul?

1- Este atunci când o persoană se identifică cu naționalitatea sa, cu religia sa, cu cultura sa, cu țara sa, cu echipa sa de fotbal.

2- Eu sunt limba mea, teritoriul meu, cultura mea, steagul meu, blazonul meu, soția mea, echipa mea de fotbal.

4- Eu sunt războiul meu.

3- Eu sunt granițele mele.

1- Astea sunt anumite granite, anumite limite.

2- Limitele a ce?

3- Limitele a ceea ce un anumit număr de oameni se consideră a fi.

1- Sunt principiile lor, viziunea lor asupra lumii, granițele lor.

4- E energia.

1- Nu.

4- Da.

2- De ce apare un conflict?

4- Pentru că altcineva își extinde granițele sale în detrimentul granițelor mele.

1- Granițele tale se extind și încep să îmi încalce granițele mele.

3- Granițele mele sunt încălcate pentru că granițele tale se extind, asta provoacă conflictul.

1- Granițele "lumii occidentale" se extind și încep să încalce granițele "lumii orientale".

2- Ce e "lumea occidentală"?

4- Este o anumită viziune asupra lumii, anumite principii, anumite granițe.

2- Ce este "lumea orientală"?

4- Este anumite granițe, anumite principii, anumite viziuni ale lumii.

1- Este energie.

3- Nu.

1- Da.

2- De ce se extind granițele "lumii occidentale"?

1- Pentru că din ce în ce mai mulți oameni împărtășesc aceste principii, această viziune asupra lumii, de aceea granițele se extind.

2- Ce pot să facă cei care nu împărtășesc aceste principii?

4- Să se opună.

1- Să se relaxeze.

3- Nu se știe.

4- Să se sinucidă.

2- Să arunce o bombă atomică și să-I termine pe toți.

SCENA 13

VOCEA. Vizionați și ascultați: Mahamaya Electronic Devices.

3-Sunt infinitul și nu am granițe. Nu ameninț pe nimeni, granițele mele nu se extind, nu atac pe nimeni.

1- Ce este infinitul?

3- Este atunci când nimic nu se termină.

4- Dacă nu există sfârșit, atunci nu există infinit, pentru că infinitul există doar atunci când, cel puțin ipotetic, există posibilitatea unui sfârșit.

3- Infinitul este negarea sfârșitului.

2- Dar nu există sfârșit.

4- Prin urmare, nu există nici infinit.

1- Da.

3- Nu.

4- Nu există început, nu există sfârșit, nu există început și nu există infinit.

3- Dar eu sunt.

1- Nu.

3- Eu sunt.

2- Dacă există un eu, există și granițe pentru acel eu.

3- Exist eu fără nicio graniță.

4- Atunci acest eu pur și simplu nu există.

1- Există, dar nu are granițe.

2- Dacă există un eu, atunci există granițe ale acelui eu.

3- Ce pot să fac atunci?

4- Să te opui.

1- Să te sinucizi.

4- Să te relaxezi.

3- Ce înseamnă să mă relaxez?

4- A te relaxa înseamnă a lăsa ?

3- Ce înseamnă "a lăsa"?

2- Înseamnă a accepta.

3- Ce înseamnă "a accepta"?

1- A accepta înseamnă a avea încredere totală.

4- În cine trebuie să avem încredere?

2- În Dumnezeu.

1- În cosmos.

2- În energie.

3- În Conștiință.

2- În singura Ordine Cosmică Divină- Rita.

1- A crede înseamnă a renunța.

3- A renunța înseamnă a nu te mai agăța.

4- A renunța, a lăsa înseamnă a nu te mai agăța de ceva.

1- La ce trebuie să renunț?

4- Trebuie să renunți la principiile tale, la viziunea ta despre lume, la granițele tale.

1- Nu este științific.

3- Și atunci ce va rămâne?

2- Nimic.

1- Nu va rămâne absolut nimic.

2- Fără limite, fără viziune asupra lumii, fără infinit.

3- Este foarte periculos.

4- Ce înseamnă pericolul?

3- Pericolul este atunci când viața mea este amenințată de ceva.

4- Ce este viața?

3- Este frica de a pierde viața.

2- Mi-e frică, așa că nu pot să las .

1- Nu mă pot relaxa.

2- Îmi voi apăra limitele,granițele, principiile, lumea mea "orientală" sau "occidentală".

1- Și atunci ce să fac?

3- Să mă rog.

2- Să mă predau.

4- Să iubesc.

SCENA 14

VOCEA. Vizionați și ascultați: Mahamaya Electronic Devices.

1- De ce este necesar să interzicem?

2- Pentru a respecta propriile limite și pe cele ale celorlalți.

1- Ce înseamnă "ceilalți"?

3- Alții înseamnă că nu ești tu.

1- Ce înseamnă "tu"?

4- Tu, este cu totul altceva decât eu.

2- Ce înseamnă "eu"?

3- Eu sunt ceva complet diferit de tine.

2- De ce este interzis?

4- Aproape totul este interzis.

1- Iubirea este permisă.

3- Dar nu și iubirea liberă.

1- Ce înseamnă "iubire liberă"?

4- Iubirea care nu este restricționată de nicio regulă.

3- Deci nu există o astfel de iubire, pentru că totul este limitat de ceva.

2- Libertatea nu este limitată de nimic.

3- Ce înseamnă "libertate"?

4- Libertatea este absența limitelor.

1- Totul are limite.

4- Libertatea este eliberarea de limitele sale.

1- Cum poți fi liber de limitele tale?

3- Când nu există un centru, este libertate.

2- Libertatea este atunci când nu există un centru.

4- Libertatea este atunci când nu exiști .

1- Nu este științific.

4- Este posibil.

1- Cum poți fi liber de limitele tale când limitele tale ești tu?

2- Libertatea de tine însuți.

1- Cum poți fi liber de tine însuți?

3- Limitele mele, nu sunt eu, iar eu nu sunt limitele mele.

1- Și cine ești tu?

3- Eu sunt pur și simplu. Și nu am limite.

4- Eu sunt atunci când totul este posibil.

2- Totul?

4- Eu sunt când absolut orice este posibil.

1- Absolut totul?

4- Da, absolut totul.

1 - Și chiar să treci de limitele tale?

4- Eu nu am limite.

2- Și chiar să treci peste principiile tale?

4- Nu am principii.

3- Atunci nici tu nu exiști.

4- Da, nu exist.

1- Nu.

4- Da.

2- Nu.

1- Am principii, iar aceste principii sunt viziunea mea asupra lumii și granița mea.

2- Iar depășirea acestei limite este absolut interzisă.

3- Îți interzic să-mi depășești granița.

1- Tu îmi interzici să-ți încalc principiile.

4- Iubirea nu are principii și nici limite.

3- Ce este "iubirea"?

1- Este ceva care nu are principii sau granițe.

3- Totul are limite dacă există.

4- Dumnezeu nu are limite.

1- Prin urmare, Dumnezeu nu există.

2- Totul are limite și limitele sunt foarte importante.

4- Ce sunt limitele?

1- Limitele sunt direcționarea fluxului de energie într-o anumită direcție. Malurile sunt limitele râurilor. Iar casele sunt granițe care închid energia de ochii din afară.

2- Limitele sunt alegerile noastre.

3- Limitele sunt energia cosmică care se manifestă sub forma Eului meu.

1- Limitele sunt corpul meu, gândurile mele, mirosul meu și destinul meu individual.

2- Totul are limite și sunt foarte importante.

4-Granițele creează obiecte de artă pentru ca noi să ne putem bucura de ele.

3- Ce este arta?

1- Arta este un lucru, un obiect, un gând, o idee sau o muzică creată în mod artificial, delimitată de granițe clare, astfel încât persoana care privește acel lucru să poată separa cu ușurință acel lucru de restul realității.

2- O graniță este o ramă.

3- În muzee, tablourile au o ramă pentru a separa tabloul creat artificial de perete.

4- În artă, rama este foarte importantă, deoarece cu ajutorul ei vedem obiectul de artă în sine.

1- Rama sau cadrul reprezintă limitele.

2- Totul are limite, iar limitele sunt foarte importante.

3- Dumnezeu nu are limite.

4- Dumnezeu nu are cadru.

1- Și icoana?

2- Și religia?

3- Religia este rama lui Dumnezeu.

1- O icoană este Dumnezeu care câștigă granițe.

2- Noi îi creăm limite lui Dumnezeu făcându-l limitat, deoarece putem percepe lucrurile limitate de cadru.

1- Soția mea este plasată în cadrul căsniciei noastre.

4- Copiii mei sunt plasați în cadrul tradiției familiei noastre.

1- Viziunea mea asupra lumii este încadrată de cultura mea națională.

2- Sinele meu este plasat în cadrul destinului meu personal.

3- Ce este destinul?

4- Destinul este viața ta planificată în prealabil.

1- Cine a planificat-o?

2- Dumnezeu.

3- Karma.

4- Universul.

1- Destinul este cadrul vieții tale.

2- Deci viața mea este un lucru?

3- Da.

4- Nu.

1- Deci viața mea este un obiect?

3- Da.

4- Nu.

2- Dacă viața mea are un cadru, cine observă viața mea ca obiect de artă? Pentru cine este cadrul?

4- Într-un muzeu, tablourile sunt înrămate pentru a separa tabloul de perete.

3- Rama este pentru cei care privesc.

2- O ramă pentru cel care privește.

1- Cadru pentru cel care observă.

4- Un cadru pentru cei care doresc să se bucure de obiect.

3- Da.

2- Dar cine îmi urmărește viața?

1- Dumnezeu.

4- Dumnezeu nu există.

3- Extratereștrii.

2- Nu există.

1- Tu.

2- Îmi observ viața ca pe un tablou pe perete și în acest caz rama este foarte importantă.

3- Limitele sunt foarte importante pentru ca Universul să se observe pe sine.

1- Universul creează lucruri și le pune într-un cadru pentru a se observa pe Sine.

4- Eu îmi creez Sinele, îl pun într-un cadru format din corpul meu, viziunea mea asupra lumii, naționalitatea mea, limba și cultura mea, ca să mă pot observa.

2- Am nevoie de Mine însumi pentru a mă observa pe mine însumi.

3- Tu ai nevoie de mine pentru a te observa pe tine însuți.

1- Eu am nevoie de tine pentru a mă observa pe Mine însumi.

4- Avem nevoie unul de celălalt pentru a ne observa pe noi.

2- Tu ești Eu, plasat în cadrul vieții tale, pentru a te observa .

1- Ce înseamnă să observi?

4- A observa înseamnă a deveni conștient.

3- Eu sunt Tu, plasat în cadrul vieții mele pentru a deveni conștient de Sine.

1 - Ce înseamnă conștientizarea?

4- Conștiința este Iubirea Omniprezentă și Realitatea Supremă!

SCENA 15

VOCEA. Vizionați și ascultați: «Mahamaya Electronic Devices».

4 - Nu ai limite?

3- Nu.

4- Atunci nici tu nu exiști.

3- Atunci nici eu nu exist.

2- Și nici viziunea ta asupra lumii nu există?

4- Nici viziunea mea asupra lumii.

2- Nici visul tău nu există.

4 - Nu.

1- Nici Dumnezeul tău nu există.

4- Nu.

3- Deci nici sinele tău nu există?

1- Nici sinele meu nu există.

4- Nu.

2- Nici al tău?

3- Nu.

1-Nu?

2- Nu.

3- Nu?

4- Nu.

1- Nu?

2- Nu.

3- Nu?

4- Nu.

1- Nu?

2- Nu.

3- Nu?

4- Nu.

1 - Deci nici iubirea ta nu există?

2 - Deci nici iubirea mea nu există.

3 - Deci nici iubirea nu mai există?

4 - Deci nici iubirea nu mai există?

 VOCEA. Ați vizionat și ascultat: «Mahamaya Electronic Devices».  29.03.2023 Varșovia